Thorvald Lembach Ravn

Thorvald Lembach Ravn (født 10. august 1918, død 16. november 2002) var en norsk illustratør.

Han var utdannet ved SHKS og Goldsmiths College School of Art & Design. Han har deltatt på Høstutstillingen. Han var også utdannet glassmaler, og leverte verker til bl.a. Hol kirke og St. Olavs kirke. Han var i 25 år fast tegner for Illustrert Familieblad. Han var opptatt av jakt og natur, og var redaktør for Dyrenes beskyttelse og Fra dyrenes verden. Han var fra 1947 et aktivt medlem av Tegneforbundet, hvor han var formann i 1967-1969.

En rekke norske bøker har omslag og andre illustrasjoner utført av Thorvald Lembach Ravn.

Bibliografi (utvalg) 
 1960: Isbreens hemmelighet av Jan H. Husebye og Sverre D. Husebye, Lunde & Co.s Forlag
 1958: Lille Osman av P.A. Bredvei, Gry forlag, omslagsdesign av P.A. Bredvei, misjonsfortelling fra Etiopia
 1955: To tiører på reise av P.A. Bredvei
 1955: Gjetergutten Karruppan av Edna J. Clewes, misjonsfortelling fra India utgitt på norsk av Santalmisjonens forlag, oversatt av Olga Smith Bentsen. Originaltittel Karruppan the Goatherd
 1953: På avbetaling av Margit Ravn
 1949: Cleng Peerson og Nils med luggen av Kåre Holt
 1948: Rømlingen av Per Østborg
 1948: Oppstyr i Vikane av Margit Ravn, Prysers forlag
 1947: Si et land! Fortellinger for barn av Villa Thrap Wahl
 1946: Fedrelandet kaller av Emil Herje, Gyldendals forlag
 1943: I bjørnehiet av Margit Ravn, utgitt på Grieg forlag

Referanser 

Norske illustratører